Twee sterf in motorfietsongelukFoto: Emer-G-Med Volgens Emer-G-Med het die ongeluk op die N1 noord naby die William Nicolrylaan-afrit in Fourways plaasgevind. Met paramedici se aankoms op die toneel is die motorfietsbestuurder, ŉ passasier en die voetganger in die regterkantste baan aangetref. Die passasier en voetganger het reeds aan hul beserings beswyk en is op die toneel dood verklaar. Die bestuurder van die motorfiets is kritiek beseer en paramedici het onmiddellik behandeling begin toepas. Die bestuurder is hierna na ŉ nabygeleë hospitaal geneem vir verdere mediese sorg. Die voorval word ondersoek.